Թուրքիայի և Ադրբեջանի ապակառուցողական մոտեցումը խոչընդոտում է Հայաստանի հետ հարաբերությունների հաստատմանը. ԱԱԽ
Թուրքիայի և Ադրբեջանի ապակառուցողական մոտեցումը խոչընդոտում է հայ-թուրքական և հայ-ադրբեջանական հարաբերությունների կարգավորմանը, հայտարարել է ՀՀ ազգային անվտանգության խորհրդի քարտուղար Արթուր Բաղդասարյանը Նիդեռլանդների ազգային անվտանգության հարցերով խորհրդական Կարլ վան Ուֆորդի հետ հանդիպման ընթացքում:
Ինչպես տեղեկացրեցին ԱԱԽ-ի մամուլի ծառայությունից, Բաղդասարյանը ներկայացրել է Լեռնային Ղարաբաղի հիմնախնդրի կարգավորման, հայ-թուրքական հարաբերություններին վերաբերող հայկական կողմի տեսակետները:
Նա նշել է, որ հայկական դիրքորոշումը համահունչ է միջազգային հանրության դիրքորոշումների հետ:
Կողմերը կարևորել են Հարավային Կովկասում փոխգործակցության և կայունության ամրապնդումը և ԵՄ-ի հետ սերտ գործակցությամբ բարեփոխումների խորացման անհրաժեշտությունը: